ಮತ್ತೆ ತಪ್ಪು ದಾರಿ ಹಿಡಿದ ಅನಿಲ್ ಅಂಬಾನಿ, ಷೇರು ಮಾರುಕಟ್ಟೆಯಿಂದ 5 ವರ್ಷ ಬ್ಯಾನ್ ಮಾಡಿದ ಸೆಬಿ! ದಿವಾಳಿಯಾಗಿರುವ ಉದ್ಯಮಿ ಅನಿಲ್ ಅಂಬಾನಿ ಮತ್ತೆ ತಪ್ಪು ಮಾಡಿದ್ದು, ಷೇರು ಮಾರುಕಟ್ಟೆಯಿಂದ 5 ವರ್ಷ ಬ್ಯಾನ್ ಸೆಬಿ ಮಾಡಿದೆ. ಇದರ ಬೆನ್ನಲ್ಲೇ ಷೇರು ಪಾತಾಳಕ್ಕೆ ಕುಸಿದಿದೆ. ಮುಂಬೈ (ಆ.23):ಮಾರುಕಟ್ಟೆ ನಿಯಂತ್ರಕ ಸೆಬಿ () ನಿಧಿ ಅವ್ಯವಹಾರಕ್ಕಾಗಿ ಅನಿಲ್ ಅಂಬಾನಿ ( ) ಅವರನ್ನು ಷೇರು ಮಾರುಕಟ್ಟೆಯಿಂದ 5 ವರ್ಷಗಳ ಕಾಲ ನಿಷೇಧಿಸಿದೆ. ಅಂಬಾನಿಗೆ ಸಂಬಂಧಿತ 24 ಘಟಕಗಳನ್ನು ಕೂಡ ಮಾರುಕಟ್ಟೆಯಿಂದ ಐದು ವರ್ಷಗಳ ಕಾಲ ನಿಷೇಧಿಸಿದೆ. ಅಂಬಾನಿ ಮೇಲೆ ರೂ.25 ಕೋಟಿ ದಂಡ ವಿಧಿಸಲಾಗಿದ್ದರೆ, ಅವರ ರಿಲಯನ್ಸ್ ಹೋಮ್ ಫೈನಾನ್ಸ್ ಆರು ತಿಂಗಳ ನಿಷೇಧ ಮತ್ತು 6 ಲಕ್ಷ ರೂಪಾಯಿ ದಂಡವನ್ನು ಎದುರಿಸುತ್ತಿದೆ. ಪಟ್ಟಿ ಮಾಡಲಾಗಿರುವ ಯಾವುದೇ ಕಂಪನಿಯಲ್ಲಿ ಕೂಡ ನಿರ್ದೇಶಕರಾಗುವಂತಿಲ್ಲ ಎಂದು ಕೂಡ ನಿಷೇಧಿಸಲಾಗಿದೆ. ಸೆಬಿಯ ಕ್ರಮದ ನಂತರ ಅನಿಲ್ ಅಂಬಾನಿ ಅವರ ಕಂಪನಿ ರಿಲಯನ್ಸ್ ಇನ್‌ಫ್ರಾ, ರಿಲಯನ್ಸ್ ಹೋಂ ಫೈನಾನ್ಸ್ ಮತ್ತು ರಿಲಯನ್ಸ್ ಪವರ್ ಷೇರುಗಳು ಕುಸಿತ ಕಂಡಿವೆ. ಅನಿಲ್ ಅಂಬಾನಿ ಸಾಲದ ನೆಪದಲ್ಲಿ ಹಣವನ್ನು ವಂಚಿಸಿದ್ದಾರೆ ಎಂದು ಸೆಬಿಯ ತನಿಖೆಯಿಂದ ತಿಳಿದುಬಂದಿದೆ. ಅನಿಲ್ ಅಂಬಾನಿ ಮತ್ತು ಕಂಪನಿಗೆ ಸಂಬಂಧಿಸಿದ ಇತರ ಪ್ರಮುಖ ವ್ಯಕ್ತಿಗಳ ನೇತೃತ್ವದಲ್ಲಿ ಗಮನಾರ್ಹ ಹಣವನ್ನು ದುರುಪಯೋಗಪಡಿಸಿಕೊಳ್ಳಲಾಗಿದೆ. ಸೆಕ್ಯುರಿಟೀಸ್ ಕಾನೂನುಗಳ ಉಲ್ಲಂಘನೆಗೆ ಮತ್ತು ಹೂಡಿಕೆದಾರರ ನಂಬಿಕೆಯ ಉಲ್ಲಂಘನೆಗೆ ಕಾರಣವಾಗುವ ಹಣದ ಸುಲಿಗೆಯಲ್ಲಿ ತೊಡಗಿರುವುದು ಸೆಬಿ ತನಿಖೆಯಿಂದು ಬಹಿರಂಗವಾಗಿದೆ. ಬೆಂಗಳೂರಲ್ಲಿ ನಿರ್ಮಾಣವಾಗಲಿದೆ ಏಷ್ಯಾದ ಅತಿ ಎತ್ತರದ ಸ್ಕೈಡೆಕ್, ಏನೆಲ್ಲಾ ಸೌಲಭ್ಯಗಳಿರಲಿದೆ? ರಿಲಯನ್ಸ್ ಇನ್‌ಫ್ರಾ ಸುಮಾರು 14%, ರಿಲಯನ್ಸ್ ಹೋಂ ಫೈನಾನ್ಸ್ 5.12% ಮತ್ತು ರಿಲಯನ್ಸ್ ಪವರ್ 5.01% ಕುಸಿತ ಕಂಡಿವೆ. ಅನಿಲ್ ಅಂಬಾನಿ 1983 ರಲ್ಲಿ ರಿಲಯನ್ಸ್ ಸೇರಿದರು. 2002 ರಲ್ಲಿ ಧೀರೂಭಾಯಿ ಅಂಬಾನಿ ನಿಧನದ ನಂತರ ಕಂಪನಿಯ ವ್ಯವಸ್ಥಾಪಕ ನಿರ್ದೇಶಕರಾದರು. 2005 ರಲ್ಲಿ ಮುಕೇಶ್ ಅಂಬಾನಿ ಮತ್ತು ಅವರ ನಡುವೆ ಆಸ್ತಿ ವಿಭಜನೆಯಾಯಿತು. ಆಸ್ತಿ ವಿಭಜನೆ ಬಳಿಕ ಅಣ್ಣ ಮುಕೇಶ್ ಅಂಬಾನಿ ( ) ಗಿಂತ ಹೆಚ್ಚು ಆಸ್ತಿ ಅನಿಲ್ ಬಳಿ ಇತ್ತು. ಆದರೆ ನಂತರ ವಿಶ್ವದ ಶ್ರೀಮಂತನಾಗಿ ಬಳಿಕ ದಿವಾಳಿಯಾದರು. ನವ ಯುಗದ ಉದ್ಯಮಿ ಅನಿಲ್ ಅಂಬಾನಿ:2005 ರಲ್ಲಿ ರಿಲಯನ್ಸ್ ಗ್ರೂಪ್ ( ) ವಿಭಜನೆಯಾದಾಗ, ಅಣ್ಣ ಮುಕೇಶ್ ಅಂಬಾನಿ ಪೆಟ್ರೋಕೆಮಿಕಲ್ಸ್, ಜವಳಿ ಸಂಸ್ಕರಣಾಗಾರ ಮತ್ತು ತೈಲ ಮತ್ತು ಅನಿಲದಂತಹ ಹಳೆಯ ವ್ಯವಹಾರಗಳನ್ನು ಪಡೆದರು, ಆದರೆ ಅನಿಲ್ ಅಂಬಾನಿ ದೂರಸಂಪರ್ಕ, ಹಣಕಾಸು ಮತ್ತು ಇಂಧನ ವ್ಯವಹಾರಗಳನ್ನು ಪಡೆದರು, ಅವು ಹೊಸ ಯುಗದ ವ್ಯವಹಾರಗಳಾಗಿದ್ದವು. 2006 ರಲ್ಲಿ, ಅನಿಲ್ ಅಂಬಾನಿ ಲಕ್ಷ್ಮಿ ಮಿತ್ತಲ್ ಮತ್ತು ಅಜೀಮ್ ಪ್ರೇಮ್‌ಜಿ ನಂತರ ಭಾರತದ ಮೂರನೇ ಶ್ರೀಮಂತ ಉದ್ಯಮಿಯಾಗಿದ್ದರು. ಆಗ ಅವರ ನಿವ್ವಳ ಮೌಲ್ಯ ಮುಕೇಶ್ ಅಂಬಾನಿಗಿಂತ ರೂ.550 ಕೋಟಿ ಹೆಚ್ಚಿತ್ತು. ಆದರೆ ಈ ಶ್ರೀಮಂತಿಕೆ ಹೆಚ್ಚು ದಿನ ಉಳಿಯಲಿಲ್ಲ ಮತ್ತು ಇಂದು ಮುಕೇಶ್ ಅಂಬಾನಿ ಜಗತ್ತಿನ ಟಾಪ್‌ 10 ಶ್ರೀಮಂತರಲ್ಲಿ ಒಬ್ಬರಾಗಿದ್ದರೆ. ಅನಿಲ್ ಮಾತ್ರ ಭಾರತದ ಶ್ರೀಮಂತರ ಪಟ್ಟಿಯಲ್ಲಿ ಕೂಡ ಇಲ್ಲ. ಮಹಿಳೆಯರಿಗೆ ತಾಲಿಬಾನ್‌ನಿಂದ ಹೊಸ ನಿರ್ಬಂಧ, ಮಾತನಾಡುವಂತಿಲ್ಲ, ಮುಖ ತೋರಿಸುವಂತಿಲ್ಲ! ಅನಿಲ್ ಅಂಬಾನಿ ಮಾಡಿದ 5 ತಪ್ಪುಗಳು: 1.ರಿಲಯನ್ಸ್ ಗ್ರೂಪ್ ವಿಭಜನೆಯಾದಾಗ ಅನಿಲ್ ಅಂಬಾನಿಗೆ ಟೆಲಿಕಾಂ, ಇಂಧನ ಮತ್ತು ಹಣಕಾಸು ಮುಂತಾದ ವ್ಯವಹಾರಗಳು ಸಿಕ್ಕವು ಆದರೆ ಯಾವುದೇ ಸರಿಯಾದ ಯೋಜನೆ ಇಲ್ಲದೆ ಆತುರದ ನಿರ್ಧಾರ ತೆಗೆದುಕೊಂಡು ಮುಂದುವರಿಯಲು ಹಲವು ಕ್ರಮಗಳನ್ನು ಕೈಗೊಂಡರು, ಅದು ಅವರಿಗೆ ಲಾಭದ ಬದಲು ನಷ್ಟವನ್ನುಂಟು ಮಾಡಿತು. 2.ಅನಿಲ್ ಅಂಬಾನಿ ಯಾವುದೇ ಸಿದ್ಧತೆ ಇಲ್ಲದೆ ಹೊಸ ಯೋಜನೆಗಳಲ್ಲಿ ಬೀಕಾಬಿಟ್ಟಿ ಹಣವನ್ನು ಹೂಡಿದರು, ಇದರಿಂದಾಗಿ ಅವರ ಮೇಲಿನ ಸಾಲ ಹೆಚ್ಚಾಯಿತು ಮತ್ತು ತೊಂದರೆಗಳು ಹೆಚ್ಚಾದವು. 3.ವ್ಯಾಪಾರ ಜಗತ್ತಿನ ರಾಜನಾಗಲು, ಅನಿಲ್ ಅಂಬಾನಿ ಆಗ ಇಂಧನದಿಂದ ದೂರಸಂಪರ್ಕ ವಲಯದವರೆಗೆ ಹಣವನ್ನು ಸುರಿಯುತ್ತಿದ್ದ ಯೋಜನೆಗಳು ಅಂದಾಜು ವೆಚ್ಚವನ್ನು ಹೊಂದಿದ್ದವು ಮತ್ತು ಯಾವುದೇ ಆದಾಯವನ್ನು ಹೊಂದಿರಲಿಲ್ಲ. ಇಷ್ಟಾದರೂ ಅವರು ತಮ್ಮ ಕಾರ್ಯತಂತ್ರವನ್ನು ಬದಲಾಯಿಸಲು ವಿಳಂಬ ಮಾಡಿದರು. 4.ಅನೇಕ ತಜ್ಞರ ಪ್ರಕಾರ, ಅನಿಲ್ ಅಂಬಾನಿ ಇಂದು ಇರುವ ಸ್ಥಾನಕ್ಕೆ ಒಂದು ದೊಡ್ಡ ಕಾರಣವೆಂದರೆ ಅವರ ಗಮನ ಎಂದಿಗೂ ಒಂದೇ ವ್ಯವಹಾರದ ಮೇಲೆ ಇರಲಿಲ್ಲ. ಅವರು ಒಂದರಿಂದ ಇನ್ನೊಂದು ವ್ಯವಹಾರಕ್ಕೆ ಹೋಗುತ್ತಲೇ ಇದ್ದರು. 5.ಅನಿಲ್ ಅಂಬಾನಿ ಯೋಚಿಸದೆ ನಿರ್ಧಾರ ತೆಗೆದುಕೊಂಡು ಹಲವು ಯೋಜನೆಗಳಲ್ಲಿ ಹಣ ಹೂಡಿದಾಗ, ಅವುಗಳನ್ನು ಪೂರ್ಣಗೊಳಿಸಲು ಹೆಚ್ಚುವರಿ ಇಕ್ವಿಟಿ ಮತ್ತು ಸಾಲದ ಮೇಲೆ ಸಾಲ ಪಡೆಯಬೇಕಾಯಿತು. ವೆಚ್ಚ ನಿರಂತರವಾಗಿ ಹೆಚ್ಚುತ್ತಲೇ ಇತ್ತು ಮತ್ತು ಪ್ರತಿಯಾಗಿ ಲಾಭ ಇರಲಿಲ್ಲ, ಇದು ಸಾಲದ ಹೊರೆಯನ್ನು ಹೆಚ್ಚಿಸಿತು. ಇದರಿಂದಾಗಿ ಅವರ ಹಲವು ಕಂಪನಿಗಳು ಮಾರಾಟದ ಅಂಚಿನಲ್ಲಿವೆ. 6.ಅನಿಲ್ ಅಂಬಾನಿ ತಮ್ಮ ಹೆಚ್ಚಿನ ನಿರ್ಧಾರಗಳನ್ನು ಮಹತ್ವಾಕಾಂಕ್ಷೆಯಿಂದ ತೆಗೆದುಕೊಂಡರು. ಯಾವುದೇ ಕಾರ್ಯತಂತ್ರವಿಲ್ಲದೆ, ಅವರು ಸ್ಪರ್ಧೆಯನ್ನು ನೋಡಿ ಯಾವುದೇ ವ್ಯವಹಾರಕ್ಕೆ ಹಾರಿ ಹೋಗುತ್ತಿದ್ದರು. ಇದರ ಪರಿಣಾಮವಾಗಿ, 2008 ರ ಜಾಗತಿಕ ಹಿಂಜರಿತದಲ್ಲಿ, ಅವರು ಎಷ್ಟು ಸಾಲದಲ್ಲಿದ್ದರು ಎಂದರೆ ಅವರಿಗೆ ಚೇತರಿಸಿಕೊಳ್ಳಲು ಅವಕಾಶವಿರಲಿಲ್ಲ. 7.ಮುಕೇಶ್ ಅಂಬಾನಿ ಗಂಭೀರ ಮತ್ತು ಯೋಜನಾ ಆಧಾರಿತ ಕೆಲಸದಲ್ಲಿ ನಂಬಿಕೆ ಇಡುತ್ತಾರೆ ಎಂದು ಅನೇಕ ತಜ್ಞರು ನಂಬುತ್ತಾರೆ. ಯಾವುದೇ ಯೋಜನೆಯನ್ನು ಕೈಗೆತ್ತಿಕೊಳ್ಳುವ ಮೊದಲು ಅವರು ಎಲ್ಲಾ ವಿವರ, ಮತ್ತು ಅದರ ಬಗ್ಗೆ ಸಂಶೋಧನೆ ಮಾಡುತ್ತಾರೆ. ಮತ್ತು ನಂತರ ಎಚ್ಚರಿಕೆಯಿಂದ ಯೋಚಿಸಿ ಮುಂದುವರಿಯುತ್ತಾರೆ, ಆದರೆ ಅನಿಲ್ ಅಂಬಾನಿ ಹೆಚ್ಚಿನ ಪ್ರೊಫೈಲ್ ಜೀವನಶೈಲಿ ಮತ್ತು ಆಧುನಿಕ ವಿಧಾನಗಳನ್ನು ನಂಬುತ್ತಾರೆ.